Cold Spring Harbor (album)

Cold Spring Harbor er det første studioalbumet av den amerikanske artisten Billy Joel, utgitt 1. november 1971 av Family Productions.

Komposisjon og opptak 
Cold Spring Harbor ble oppkalt etter et tettsted av samme navn i New York. Tettstedet ligger nær Long Island Sound som igjen er nær Joels hjemby. Album-coveret ble fotografert på Harbor Road i Cold Spring Harbor.

Sangen "Tomorrow Is Today" hentet inspirasjon fra Joels periode med depresjon og sykehusinnleggelse året før.
Joel har senere utgitt live versjoner av "She's Got a Way" og "Everybody Loves You Now", først inkludert på dette albumet, i hans Songs in the Attic (1981), innspilt i liveopptredener. "She's Got A Way " ble også utgitt som singel tidlig i 1982, og nådde 23. plass på Billboard Hot 100-listen.

Produksjon

Mastering 
Gjennom en feil i albumets mastering, ble sangene spilt litt for fort, noe som førte til at Joels stemme hørtes unaturlig lys (halvparten av en halvtone lysere. Joel spøkte med at han hørtes mer ut som en fra Alvin og gjengen enn seg selv). Ifølge et langvarig rykte, dro Joel platen av platespilleren, løpte ut av huset, og kastet platen nedover gata, når han først hørte det ferdige produktet. Arthur "Artie" Ripp, eier av Family Productions og dermed eieren av de originale master tapene, var ansvarlig for produksjonsfeilen, og feilen kostet ham hans vennskap med Joel. Han hadde opprinnelig signert 22 år gamle Joel til en ti-platekontrakt som fjernet alle rettigheter fra Joel til de originale tapene, men også utgivelsesrettighetene til alle nåværende og fremtidige sanger.

Som del av en avtale med Columbia Records for å frigjøre Joel fra kontrakten, kunne Ripp fortsatt samle royalties på salg av Joels plater lenge etter Joels bitre avgang fra Family Productions (frem til 1986s The Bridge). Ripp solgte bare publiseringsrettighetene til Joels sangkatalog tilbake til Joel motvillig etter intenst press fra CBS/Columbia Records president Walter Yetnikoff, som hevdet at han måtte true Ripp for å fullføre avtalen.

Remix 
Fra juli til september 1983, remikset Ripp og Larry Elliot Cold Spring Harbor på Ripp's Fidelity Studios i Los Angeles, California. Albumets tonehøyde ble justert for å gjøre Joels vokaltone mer moden. For å forbedre albumets lyd, hentet Ripp inn studiomusikere Mike McGee (trommer), Al Campbell (synthesizere), Og L.D. Dixon (Fender Rhodes) for å overdubbe nye rytmeseksjoner på "Everybody Loves You Now" og "Turn Around." I tillegg ble "You Can Make Me Free" forkortet med nesten tre minutter. Bass, trommer, og orkestrering på "Tomorrow Is Today" ble også fjernet.

Remixen ble utgitt gjennom Columbia Records, uten involvering fra Joel. I et intervju med skuespiller Alec Baldwin i 2011, uttalte Joel seg at til tross for remixen, mener han at albumet fortsatt ikke høres veldig bra ut.

Sporliste 
Alle sangene er skrevet av Billy Joel.

Personell 

Musikere
 Billy Joel  – piano, Hammondorgel, cembalo, munnspill, vokal
 Rhys Clark  – trommer på "Everybody Loves You Now" (1971 versjon), "Falling of the Rain", "Turn Around" (1971 versjon), og "Tomorrow Is Today" (1971 versjon), symbaler på "She's Got a Way"
 Sal DiTroia – gitar
 Don Evans – gitar
 Jimmie Haskell – arrangementer, dirigent
 Sneaky Pete Kleinow – pedal-steelgitar på "Turn Around"
 Larry Knechtel – bass
 Joe Osborn – bass
 Artie Ripp – arrangementer, dirigent
 Denny Seiwell – trommer på  "You Can Make Me Free" og "You Look So Good to Me"
 Mike McGee – trommer på "Everybody Loves You Now" og "Turn Around" (1983 versjoner)
 Al Campbell – keyboard på "Turn Around" (1983 versjon)
 L. D. Dixon – Fender Rhodes på "Turn Around" (1983 versjon)

Produksjon
 Artie Ripp – produsent, ingeniør, remixing, redigering, dirigent
 Irwin Mazur – administrerende produsent, kunstretning
 Larry Elliott – ingeniør, remixing, redigering
 John Bradley – ingeniør
 Michael D. Stone – andreingeniør
 Gordon Watanabe – assisterende ingeniør
 Bob Huges – mastering (LP)
 Doug Sax – mastering (1987 CD)
 Joseph Palmaccio – remastering (1998 CD)
 Ted Jensen – remastering (2011 CD)

Lister

Noter 

 A Cold Spring Harbor nådde 202. plass på Billboard Bubbling Under the Top LP's lista i 1972. Albumet var deretter gitt ut på nytt av Columbia i desember 1983. Alle liste-posisjoner oppført for Cold Spring Harbor er for sin gjenutgivelse.

Referanser

Eksterne lenker 
 

Billy Joel-album
Columbia Records-album
Debutalbum fra 1971